《夏日观莲忆濂溪雅趣 其二》
明代·王凤翎

习家池馆足留连，十丈重开玉井莲。清影半摇朱幕外，暗香微动绿漪前。

披襟北海浑无暑，对酒南薰恰有缘。自别周郎谁是主，劳心空寄爱莲篇。

作者简介：王凤翎，字九苞，又字仪明、宜明，号鸣冈。东莞人。明世宗嘉靖三十四年（一五五五）举人。官广西宜山知县。事见清道光《广东通志》卷七四。